Shirley MacLaine

Shirley MacLaine, rodným menom Shirley MacLean Beatyová (* 24. apríl 1934, Richmond, Virgínia, USA) je americká herečka, speváčka, tanečnica, publicistka, držiteľka Oscara za najlepší ženský herecký výkon za film "Cena za nežnosť" z roku 1983.
Detstvo a mladosť.
Pochádza z umelecky založenej rodiny, jej matka bola učiteľka herectva, otec bol učiteľ a hudobník. Jej mladší brat Warren Beatty je herec a režisér. Meno dostala po herečke Shirley Temple. Bola vychovávaná v batipstickej viere. V detstve sa venovala bejzbalu a chodila na balet. 
Kariéra.
V divadle vystupuje od svojich šestnástich rokov. Ihneď po maturite sa stala profesionálnou zboristkou na Broadwayi. V roku 1954 si ju všimli i hollywoodskí filmoví producenti. 
Jej filmový debut bol vo filme Alfreda Hitchcocka, "Problémy s Harrym". Jej herecký výkon jej vyniesol ocenenie Zlatý glóbus v kategórii Ženský objav roka. V rovnakom roku stvárnila jednu z úloh vo filme "Umelci a modelky". O rok neskôr stvárnila vedľajšiu postavu vo filme "Cesta okolo sveta za 80 dní". 
V roku 1958 si zahrala vo filme "Some Came Running", kde za svoj herecký výkon získala prvú nomináciu na Academy Awards. Netrvalo dlho a získala aj druhú nomináciu, za svoj herecký výkon vo filme "Byt z roku" 1960, kde hrala po boku Jacka Lemmona a Freda MacMurraya. Film získal desať nominácii na Academy Awards a McLaine bola silnou favoritkou o výhru ceny. V rovnakom roku patrila k herecom ktoré získala svoju hviezdu na Hollywoodskom chodníku slávy. Po boku herečky Audrey Hepburn, si zahrala vo filme Hodina deťom, z roku 1961. Herečku Marilyn Monroe nahradila vo filme "Sladká Irma", za ktorý získala svoju tretiu nomináciu na Academy Awards a získala Zlatý glóbus. 
V roku 1966 stvárnila po boku Michaela Caina hlavnú ženskú rolu vo filme "Gambit". Objavila sa tiež v romantickom muzikáli "Sladká Charity", z roku 1969. Počas príprav na jej hereckú rolu ju trénovala tance Gwen Verdon. Film nezískal veľký úspech ale MacLaine získala svoju šiestu nomináciu na Zlatý glóbus.
V rokoch 1971 až 1972 stvárnila hlavnú postavu v televíznom seriály "Shirley's World". Režírovala dokumentárny seriál, ktorý bol nominovaný na Academy Awards, "Other Half of the Sky: A China Memoir", ktorý sa zameriava na skúseností žien v Číne. Film mal premiéru v roku 1975. 
Po boku Anne Bancroft, Leslie Brown a Mikhaila Baryshnikova si zahrala vo filme "Nový začiatok", z roku 1977. Všetci herci získali nomináciu na Academy Awards a film získal jedenásť nominácii. O rok neskôr, získala ocenenie Crystal Awards, ktoré je udeľované ženám, ktoré svojou úpenlivou prácou pomohli podporiť povesť žien v Hollywoode. 
V roku 1980 sa objavila v hlavnej úlohe spolu s Anthonym Hopkinsom vo filme "Štyri ročné obdobia". Film získal negatívne recenzie od filmových kritikov. V roku 1983 získala hlavnú úlohu spoločne s Debrou Winger, vo filme "Cena za nežnosť". Film bol veľkým komerčným úspechom a získal nadmieru pozitívne recenzie od filmových kritikov. Získal tiež päť ocenení z desiatich ceny Academy Awards, z ktorých jedna patrila aj MacLaine. V roku 1988 si zahrala v dráme "Madame Sousatzka". Za svoj herecký výkon získala Zlatý glóbus. O rok neskôr, po boku Sally Field a Dolly Parton si zahrala vo filme "Oceľové magnólie". V roku 1990 si zahrala vo filme "Pohľadnice z Hollywoodu", ktorý napísala herečka Carrie Fisher. Neskôr film okomentovala ako jej osobnú spoveď verejnosti, v ktorom jej matka stvárnila dôležitú úlohu pri jej problémoch s drogami. Fisherovej matku, stvárnila MacLaine a Fisherovú stvárnila herečka Meryl Streep. 
V roku 1992 si zahrala po boku Jessicy Tandy, Kathy Bates a Marcella Mastroianniho v komédii "Svadba alebo pohreb?" za ktorý získala svoju desiatu nomináciu na Zlatý glóbus. 
Ďalšou filmovou rolou ktorá jej zaistila úspech, bola vo filme "Pozná ju ako svoje boty", po boku Toni Collette a Cameron Diaz. Za svoj výkon vo filme získala dvanástu nomináciu na Zlatý glóbus. V rovnakom roku si zahrala v komédii "Moja krásna čarodejnica", po boku Nicole Kidman. 
V roku 2009 stvárnila jednu z vedľajších úloch v televíznom filme "Coco Chanel", kde stvárnila hlavnú ženskú rolu slovenská herečka Barbora Bobuľová. V roku 2011 sa objavila v komédii "Bernie". Pripojila sa k hereckému obsadeniu televízneho seriálu "Downton Abbey", kde stvárnila matku Elizabeth McGovern. Svoju rolu hrala v rokoch 2012 až 2013. V roku 2013 bola tiež ocenená cenou Kennedy Center Honors, za celoživotné prispenie k americkej kultúre, prostredníctvom múzických umení. O rok neskôr si zahrala spolu s Christopherom Plummerom hlavnú rolu v romantickom filme "Elsa &amp; Fred". V roku 2017 si zahrala panovačnú podnikateľku vo filme The Last Word, po boku Amandy Seyfried. 
Súkromný život.
V rokoch 1954 až 1982 bola vydatá za podnikateľa Stevea Parkera (1922 - 2011). Spolu s jej manželom mali otvorené manželstvo. Majú spolu jednu dcéru, Sachi Parker, ktorá sa narodila v roku 1956. Keď ich dcéra mala dva roky, MacLaine ju nechala vychovávať v Japonsku, u jej otca a jeho milenky. MacLaine so svojou dcérou trávila čas iba cez prázdniny. 
Mala niekoľko mileneckých afér s hercami ako Jack Nicholson či Jack Lemmon. Mala napätý vzťah s hercom Anthonym Hopkinsom, ktorý ju nazval najnepríjemnejšou herečkou, s ktorou kedy pracoval. 
Vo voľnom čase sa zaujíma o duchovno a metafyziku. Na túto tému napísala niekoľko kníh. Poskytla niekoľko rozhovorov na tému UFO. Tiež tvrdí, že v predchádzajúcom živote na Atlantíde bola bratom 35 000 rokov starého ducha menom Ramtha. Praktizuje transcendentálnu meditáciu.